15 Հաշվի առնելով այն, որ այսքան շատ աստվածաշնչյան մարգարեություններ են կատարվում մեր օրերում՝ արդյոք համաձայն չե՞ս, որ ապրում ենք վերջին օրերում։ Երբ բարի լուրը քարոզվի այնքան ժամանակ, որքան Եհովան հարմար կգտնի, դրանից հետո անպայման կգա «վերջը» (Մատթեոս 24։14)։ «Վերջը» այն ժամանակն է, երբ Աստված երկիրը մաքրելու է անօրենությունից և կործանելու է բոլոր նրանց, ովքեր հակառակվում են իրեն։ Այս ամենը Եհովան իրականացնելու է Հիսուսի ու զորավոր հրեշտակների միջոցով (2 Թեսաղոնիկեցիներ 1։6–9)։ Սատանան և նրա դևերը այլևս չեն մոլորեցնի ազգերին։ Աստծու Թագավորությունը առատ օրհնություններ կբերի բոլոր նրանց, ովքեր հնազանդվում են նրա արդար իշխանությանը (Հայտնություն 20։1–3; 21։3–5)։